Nälkäpeli (elokuvasarja)

Nälkäpeli on sarja tieteiselokuvia, jotka perustuvat Suzanne Collinsin samannimiseen kirjasarjaan. Elokuvasarja koostuu viidestä elokuvasta, joiden pääosissa ovat Jennifer Lawrence, Josh Hutcherson ja Liam Hemsworth. Vuonna 2020 kirjasarjaan, johon elokuvasarja perustuu, julkaistiin uusi kirja, ja vuonna 2022 kerrottiin uudesta tähän kirjaan pohjautuvasta elokuvasta.

 Elokuvat 
 Elokuva Ensi-ilta Ohjaaja Käsikirjoittaja Nälkäpeli  23. maaliskuuta 2012  Gary Ross  Gary RossSuzanne CollinsBilly Ray  Nälkäpeli – Vihan liekit  22. marraskuuta 2013  Francis Lawrence  Simon BeaufoyMichael Arndt  Nälkäpeli – Matkijanärhi, osa 1  21. marraskuuta 2014  Danny StrongPeter Craig Nälkäpeli – Matkijanärhi, osa 2  20. marraskuuta 2015  Nälkäpeli: Balladi laululinnuista ja käärmeistä   17. marraskuuta 2023  Michael ArndtMichael Lesslie Nälkäpeli: Elonkorjuun sarastus  20. marraskuuta 2026  Billy Ray

 Näyttelijät 
 Rooli Elokuvat Nälkäpeli Vihan liekit Matkijanärhi, osa 1 Matkijanärhi, osa 2Katniss Everdeen Jennifer LawrencePeeta Mellark Josh HutchersonGale Hawthorne Liam HemsworthHaymitch Abernathy Woody HarrelsonPresidentti Snow Donald SutherlandMrs. Everdeen Paula MalcomsonPrimrose Everdeen Willow ShieldsEffie Trinket Elizabeth BanksCaesar Flickerman Stanley TucciClaudius Templesmith Toby JonesCinna Lenny KravitzFinnick Odair Sam ClaflinBeetee Jeffrey WrightPlutarch Heavensbee Philip Seymour HoffmanJohanna Mason Jena MaloneEnobaria Meta GoldingPresidentti Alma Coin Julianne MooreCressida Natalie DormerKomentaja Lyme Lily Rabe

 Tuotanto 
Suzanne Collinsin kirjasarjan ensimmäinen osa Nälkäpeli julkaistiin syyskuussa 2008.  Pieni ja itsenäinen elokuvayhtiö Color Force osti oikeudet kirjasarjaan vuonna 2009. Lionsgate tuli mukaan, koska Color Force oli liian pieni julkaistaakseen elokuvaa itse. Lionsgate myös levitti elokuvat. Collins sai valmiiksi ensimmäisen elokuvan käsikirjoituksen samalla kun Gary Ross palkattiin ohjaajaksi syyskuussa 2010. Elokuvan päärooleja alettiin hakea vuoden 2011 alussa. Katniss Everdeenin näyttelijäksi kaavailtiin muun muassa Lyndsy Fonsecaa, Chloë Moretzia ja Emma Robertsia, mutta maaliskuussa 2011 Katnissin rooliin valittiin Jennifer Lawrence. Huhtikuussa valittiin Josh Hutcherson esittämään Peeta Mellarkia ja Liam Hemsworth Gale Hawthornea.

Ensimmäisen elokuvan jälkeen ohjaaja Gary Rossin tilalle tuli Francis Lawrence, joka palkkasi Simon Beaufoyn ja Michael Arndtin käsikirjoittamaan toisen elokuvan Vihan liekit. Vuoden 2012 lopulla päätettiin, että viimeinen kirja Matkijanärhi jaettaisiin kahtia, kuten esimerkiksi Twilight- ja Harry Potter -elokuvasarjoissa oli tehty aiemmin. Lawrence ohjasi kaksi viimeistä elokuvaa ja Danny Strong käsikirjoitti ne yhdessä Peter Craigin kanssa.

 Kuvaukset 
Elokuvasarjan kuvaukset alkoivat 24. toukokuuta 2011 Pohjois-Carolinassa. Ensimmäisen elokuvan kuvaukset päättyivät 15. syyskuuta 2011. Toisen elokuvan kuvaukset alkoivat vuotta myöhemmin 10. syyskuuta 2012 ja se kuvattiin Atlantassa ja Havaijilla. Kahden viimeisen elokuvan kuvaukset alkoivat 23. syyskuuta 2013 Atlantassa.

Plutarch Heavensbeeta näyttelevä Philip Seymour Hoffman löydettiin kuolleena kotoaan New Yorkissa 2. helmikuuta 2014. Lionsgate julkaisi tiedotteen, jonka mukaan Hoffman oli kuvannut kaikki kohtauksensa elokuvasta Matkijanärhi, osa 1 ja hänellä oli viikko jäljellä osan 2 kuvauksista. Lionsgaten mukaan osan 2 ensi-iltaa ei jouduta siirtämään, koska suurin osa Hoffmanin kohtauksista oli saatu kuvattua.

 Vastaanotto 
 Arvostelut 
 Elokuva Rotten Tomatoes Metacritic Nälkäpeli 84% (274 arvostelua)https://www.rottentomatoes.com/m/the_hunger_games/ 67 (44 arvostelua)http://www.metacritic.com/movie/the-hunger-games Nälkäpeli – Vihan liekit 89% (238 arvostelua)https://www.rottentomatoes.com/m/the_hunger_games_catching_fire/ 75 (47 arvostelua)http://www.metacritic.com/movie/the-hunger-games-catching-fire Nälkäpeli – Matkijanärhi, osa 1 65% (245 arvostelua)http://www.rottentomatoes.com/m/the_hunger_games_mockingjay_part_1/ 64 (46 arvostelua)http://www.metacritic.com/movie/the-hunger-games-mockingjay---part-1 Nälkäpeli – Matkijanärhi, osa 2 70% (193 arvostelua) 65 (43 arvostelua)

 Tuotto  
 Elokuva Budjetti Maailmanlaajuinen tuotto Tuotto Suomessa Nälkäpeli 78 000 000 $	 691 247 768 $ 1 857 736 € Nälkäpeli – Vihan liekit 130 000 000 $ 864 031 497 $ 2 099 085 € Nälkäpeli – Matkijanärhi, osa 1 250 000 000 $ 755 356 711 $ 1 768 408 € Nälkäpeli – Matkijanärhi, osa 2 247 158 007 $  Yhteensä 458 000 000 $ 2 555 071 667 $ 5 725 229 €

 Lähteet 

*
Luokka:Seulonnan keskeiset artikkelit